Štetín

Štetín (, ) je poľské mesto, hlavné v Západopomoranskom vojvodstve. Mesto leží nad ústím rieky Odry do Štetínskeho zálivu v severozápadnom Poľsku. Je to historická metropola Pomoranska. Počet obyvateľov: 408-tis. (2014Główny Urząd Statystyczny. Baza Demografia. Ludność. Stan na 30.06.2014  ). Rozloha: . 

V meste je dôležitý námorný aj riečny prístavPort Szczecin-Świnoujście, strojársky (lodenice), chemický a textilný priemysel a technická univerzita (Zachodniopomorski Uniwersytet Technologiczny)Zachodniopomorski Uniwersytet Technologiczny w Szczecinie, lekárska univerzita (Pomorski Uniwersytet Medyczny)Pomorski Uniwersytet Medyczny w Szczecinie a Univerzita v Štetíne (Uniwersytet Szczeciński)Uniwersytet Szczeciński.

Od vstupu Poľska do NATO v roku 1999 sídli v meste Veliteľstvo Mnohonárodného zboru Sever-Východ.

 Dejiny 
V 8. – 9. storočí slovanská osada rybárov a obchodníkov. Prvá zmienka o meste je z roku 967.Szczecin  turegion.pl. Od 10. storočia súčasť Poľska. Mestské práva získal v roku 1243. V roku 1278 sa stal súčasťou hanzy. Na prelome 15. – 16. storočia hlavné mesto západného Pomoranska. Roku 1630 ho obsadilo Švédsko a roku 1648 na základe Vestfálskeho mieru pripadol Švédsku. Počas severnej vojny (1700 – 1721) ho obsadilo Brandenbursko a roku 1720 definitívne pripadol Prusku. Počas 2. svetovej vojny bol takmer úplne zničený. Od roku 1945 súčasť Poľska. Mesto Dąbie (na pravom brehu rieky Odry) bolo včlenené do Štetína v roku 1948. Zámok v Štetíne a Staré Mesto boli znovu postavené v renesančnom slohu po zničení v druhej svetovej vojne – zámok v rokoch 1958 až 1980. Okrajových oblastí boli zväčšené. Historické pamiatky sú okrem iného v múzeách a na centrálnom cintoríne.

 Šport 
 Pogoń Szczecin je poľský futbalový klub. Sídli v meste Štetín. Založený bol v roku 1948. Počas svojej existencie klub 3-krát získal 2. miesto v Poľskom pohári (1981, 1982, 2010) a 2-krát titul vicemajster Poľska (1987, 2001).

 Partnerské mestá 
  Bremerhaven, Nemecko, 1990
  Dalian, Čína, 1995
  Esbjerg, Dánsko, 1990
  Friedrichshain-Kreuzberg, Nemecko, 1996
  Greifswald, Nemecko, 2010
  Kingston upon Hull, Spojené kráľovstvo, 1991  Klaipėda, Litva, 2002
  Lübeck, Nemecko, 1993
   Malmö, Švédsko, 1994
   Murmansk, Rusko, 1993
  Rostock, Nemecko, 1957
  St. Louis, Missouri, USA, 1992

 Pozri aj 
 Štetínske cesto

 Referencie 

 Iné projekty 

 Externé odkazy 
 Informačný server mesta


Kategória:Mestá v Západopomoranskom vojvodstve
Kategória:Hanza
Kategória:Prístavné mestá Baltského mora
Kategória:Sídla na Odre
Kategória:Univerzitné mestá v Poľsku